100 meetri jooks - Vikipeedia, vaba entsüklopeedia

# 100 meetri jooks

### Allikas: Vikipeedia

| Selle artikli sisu on vaidlustatud! Loe kriitikameelega! Lisateavet vaidlustamise põhjuse kohta saad artikli arutelust.

100 meetri jooks on jooksusprindialade hulka kuluv kergejõustikuala, lühima distantsiga jooksuala olümpiamängude praeguses kavas.

100 m jooksus võisteldakse staadioniraja sirgel osal, nii et rada ei sisalda kurve. Iga võistleja peab jääma oma rajale. Starditakse madalstardist stardipakult.

Sisestaadionil ei ole sellel distantsil suurt tähtsust, sest kurvi tõttu jääb tulemus nõrgemaks. 100 m jooksule vastav võistlusala sisestaadionil on 60 m jooks.

100 m jooksu maailmarekordi omanikku nimetatakse sageli maailma kiireimaks meheks või naiseks.

Praegune meeste maailmarekord, mille 2007 püstitas Asafa Powell, on 9,74 sekundit. See vastab keskmisele kiirusele 10,23 m/s ehk 36,84 km/h. Eesti rekord on 10,28 sekundit ja selle püstitas Argo Golberg 19. juulil 2003.

Praegune naiste maailmarekord, mille 1988 püstitas Florence Griffith-Joyner, on 10,49 sekundit. See vastab keskmisele kiirusele 9,53 m/s ehk 34,31 km/h. Eesti rekord on 11,47 sekundit ja selle püstitas Ksenija Balta 13. augustil 2006.

100 meetri jooks on jääb keskmise kiiruse poolest 200 m jooksule alla. Kuigi pikem distants toob kaasa jooksukiiruse vähenemise, on seal maksimaalse kiiruse saavutamisele kuluv aeg suhteliselt lühem.

100 m jooksu tippmarke ei loeta rekorditeks, kui taganttuule kiirus ületab 2,0 m/s (IAAF-i reegel 163.8).

100 m distantsi joostakse ka meeste ja naiste 4×100 m teatejooksus. Samuti on 100 m jooks meeste ja naiste kümnevõistluse esimene osaala. Kuni 1949. aastani oli 100 m jooks naiste viievõistluse ja kolmevõistluse osaala.

## [redigeeri] Ajalugu

100 meetri jooksu eelkäija oli 100 jardi jooks (distantsi pikkus 100 jardi ehk 91,44 m), mida 19. sajandil harrastati ingliskeelses maades rohu- ja tuharadadel.

Aastal 1887 leiutas ameeriklane Charles H. Sherrill madalstardi, kaevates endale väikesi süvendeid, kuhu ta äratõukel jalad toetas.

Aastatel 1928 ja 1929 töötasid USA treenerid George Breshnahan ja William Tuttle tänaseni kasutusel olevad stardipakud. IAAF lubas neid kasutada alates 1937. aastast.

Alates 1938. nõutakse rekordite tunnustamisel, et oleks mõõdetud tuule kiirust. Taganttuule kiirus ei tohi ületada 2 m/s.

1920ndatel hakati katsetama elektroonilisi stoppereid. 1932. aasta suveolümpiamängudel kasutati esimest korda finišikaamerat. Alates 1977. aastast tunnustatakse ainult elektrooniliselt mõõdetud rekordeid.

Tulemused paranesid märgatavalt, kui 1960ndatel võeti kasutusele kunstkattega rajad. Esimene maailmarekord (9,9) selliel rajal registreeriti 1968. aasta suveolümpiamängudel Méxicos Jim Hinesi nimele.

Olümpiamängude kavas on 100 m jooks meestele 1896. aastast ja naistele 1928. aastast. 1900. ja 1904. aasta suveolümpiamängudel oli kavas ka 60 m jooks.

## [redigeeri] Verstapostid

### [redigeeri] Meeste 100 m jooks

- Esimene registreeritud aeg: 11,0 s (110 jardi ehk 100,58 m), William MacLaren, Suurbritannia, 27. juuli 1867, Haslingden
- Esimene aeg alla 11 sekundi: 10,8 s (10 4/5 s), Cecil Lee (Suurbritannia), 25. september 1891 Brüssel (stopperite näidud: 10 3/5 s, 10 4/5 s, 11 s)
- Esimene ametlik maailmarekord: 10,6 s, Donald Lippincott, USA, 1912
- Esimene aeg alla 10 s:
  - käsitsi mõõdetud: 9,9 s, Jim Hines, Ronnie Ray Smith ja Charles Green (kõik USA), 20. juuni 1968, Sacramento
  - elektrooniliselt mõõdetud: 9,95 s, James Hines (USA),14. oktoober 1968, México

### [redigeeri] Naiste 100 m jooks

- Esimene registreeritud aeg: 17,4 s, Aino Rannanpää (Soome), 15. mai 1902, Helsingi
- Esimene ametlik maailmarekord: 13,6 s (13 3/5 s), Marie Mejzlíková II (Tšehhoslovakkia, 5. august 1922
- Esimene aeg alla 13 sekundi: 12,8 s (12 4/5 s), Mary Lines (Suurbritannia), 20. august 1922)
- Esimene elektrooniliselt registreeritud maailmatippmark: 12,18 s, Winsome Cripps (Austraalia)
- Esimene aeg alla 12 sekundi: 11,9 s, Tollien Schuurman (Holland), 5. juuni 1932, Haarlem
- Esimene aeg alla 11 sekundi:
  - käsitsi mõõdetud: 10,9 s, Renate Stecher (Saksa DV), 7. juuni 1973, Ostrava
  - elektrooniliselt mõõdetud: 10,88 s, Marlies Göhr (Saksa DV), 1. juuli 1977, Dresden

### [redigeeri] Kõige kauem püsinud maailmarekordid

- Mehed: 10,2 s, Jesse Owens (USA), 20. juuni 1936, Chicago; ületas 20 aastat hiljem 3. augustil 1956 Berliin Willie Williams (USA; 10,1 s)
- Naised: 10,49 s, Florence Griffith-Joyner (USA), 17. juuli 1988, Indianapolis; kehtib tänini (märts 2006)

## [redigeeri] Kõige edukamad sportlased

- Kahekordsed olümpiavõitjad:
  - Wyomia Tyus (USA), 1964 ja 1968
  - Carl Lewis (USA), 1984 ja 1988
  - Gail Devers (USA), 1992 ja 1996
- Kolmekordsed maailmameistrid:
  - Carl Lewis (USA), 1983, 1987 ja 1991
  - Maurice Greene (USA), 1997, 1999 ja 2001
- Kahekordne maailmameister:
  - Marion Jones (USA), 1997 ja 1999

## [redigeeri] Maailmarekordi areng

### [redigeeri] Mehed

IAAF hakkas meeste 100 m jooksu maailmarekordeid registreerima 1912.

Tabelis on ära toodud IAAF-i poolt tunnustatud maailmarekordid ja maailmarekordikordamised.

Käsitsi ajavõtt (sulgudes mitteametlik elektrooniliselt võetud aeg)
Tulemus | Sportlane | Koht | Aeg
--- | --- | --- | ---
10,6 | Don Lippincott (USA) | Stockholm | 6. juuli 1912
10,6 | Jackson Scholz (USA) | Stockholm | 16. september 1920
10,4 | Charlie Paddock (USA) | Redlands (California) | 23. aprill 1921
10,4 | Eddie Tolan (USA) | Stockholm | 8. august 1929
10,4 | Eddie Tolan (USA) | Kopenhaagen | 25. august 1929
10,3 | Percy Williams (Kanada) | Toronto | 9. august 1930
10,3 (10,38) | Eddie Tolan (USA) | Los Angeles | 1. august 1932
10,3 | Ralph Metcalfe (USA) | Budapest | 12. august 1933
10,3 | Eulace Peacock (USA) | Oslo | 6. august 1934
10,3 | Chris Berger (Holland) | Amsterdam | 26. august 1934
10,3 | Ralph Metcalfe (USA) | Ōsaka | 15. september 1934
10,3 | Ralph Metcalfe (USA) | Dalian | 23. september 1934
10,3 | Takanori Yoshioka (Jaapan) | Tōkyō | 15. juuni 1935
10,2 | Jesse Owens (USA) | Chicago | 20. juuni 1936
10,2 | Harold Davis (USA) | Compton (California) | 6. juuni 1941
10,2 | Lloyd LaBeach (Panama) | Fresno (California) | 15. mai 1948
10,2 | Barney Ewell (USA) | Evanston (Illinois) | 9. juuli 1948
10,2 | Emmanuel McDonald Bailey (Suurbritannia) | Belgrad | 25. august 1951
10,2 | Heinz Fütterer (Lääne-Saksamaa) | Yokohama | 31. oktoober 1954
10,2 | Bobby Joe Morrow (USA) | Houston (Texas) | 19. mai 1956
10,2 | Ira Murchison (USA) | Compton (California) | 1. juuni 1956
10,2 | Bobby Morrow (USA) | Bakersfield (California) | 22. juuni 1956
10,2 | Ira Murchison (USA) | Los Angeles | 29. juuni 1956
10,2 | Bobby Joe Morrow (USA) | Los Angeles | 29. juuni 1956
10,1 | Willie Williams (USA) | Berliin | 3. august 1956
10,1 | Ira Murchison (USA) | Berliin | 4. august 1956
10,1 | Leamon King (USA) | Ontario (California) | 20. oktoober 1956
10,1 | Leamon King (USA) | Santa Ana (California) | 27. oktoober 1956
10,1 | Ray Norton (USA) | San Jose (California) | 18. aprill 1959
10,0 (10,25) | Armin Hary (Lääne-Saksamaa) | Zürich | 21. juuni 1960
10,0 | Harry Jerome (Kanada) | Saskatoon | 15. juuli 1960
10,0 | Horacio Esteves (Venezuela) | Caracas | 15. august 1964
10,0 (10,06) | Bob Hayes (USA) | Tōkyō | 15. oktoober 1964
10,0 (10,17) | Jim Hines (USA) | Modesto (California) | 27. mai 1967
10,0 | Enrique Figuerola (Kuuba) | Budapest | 17. juuni 1967
10,0 | Paul Nash (Lõuna-Aafrika Vabariik) | Krugersdorp (Lõuna-Aafrika Vabariik | 2. aprill 1968
10,0 | Oliver Ford (USA) | Albuquerque (New Mexico) | 31. mai 1968
10,0 (10,20) | Charles Greene (USA) | Sacramento (California)]] | 20. juuni 1968
10,0 (10,28) | Roger Bambuck (Prantsusmaa) | Sacramento | 20. juuni 1968
9,9 (10,03) | Jim Hines (USA) | Sacramento | 20. juuni 1968
9,9 (10,14) | Ronnie Ray Smith (USA) | Sacramento | 20. juuni 1968
9,9 (10,10) | Charles Greene (USA) | Sacramento | 20. juuni 1968
9,9 | Eddie Hart (USA) | Eugene (Oregon) | 1. juuli 1972
9,9 | Reynaud Robinson (USA) | Eugene | 1. juuli 1972
9,9 | Steve Williams (USA) | Los Angeles | 21. juuni 1972
9,9 | Silvio Leonard (Kuuba) | Ostrava | 5. juuni 1975
9,9 | Steve Williams (USA) | Siena | 16. juuli 1975
9,9 | Steve Williams (USA) | Berliin | 22. august 1975
9,9 | Steve Williams (USA) | Gainesville (Florida) | 27. märts 1976
9,9 | Harvey Glance (USA) | Columbia (Lõuna-Carolina) | 3. aprill 1976
9,9 | Harvey Glance (USA) | Baton Rouge (Louisiana) | 1. mai 1976
9,9 | Don Quarrie (Jamaica) | Modesto | 22. mai 1976

Elektrooniline ajavõtt
Tulemus | Sportlane | Koht | Aeg
--- | --- | --- | ---
9,95 | Jim Hines (USA) | México | 14. oktoober 1968
9,93 | Calvin Smith (USA) | Colorado Springs | 3. juuli 1983
9,93 | Carl Lewis (USA) | Rooma | 30. august 1987
9,92 | Carl Lewis (USA) | Seoul | 24. september 1988
9,90 | Leroy Burrell (USA) | New York | 14. juuni 1991
9,86 | Carl Lewis (USA) | Tōkyō | 25. august 1991
9,85 | Leroy Burrell (USA) | Lausanne | 6. juuli 1994
9,84 | Donovan Bailey (Kanada) | Atlanta | 29. juuli 1996
9,79 | Maurice Greene (USA) | Ateena | 16. juuni 1999
9,77 | Asafa Powell (Jamaika) | Ateena | 14. juuni 2005 |
9,77 | Asafa Powell (Jamaika) | Gateshead | 11. juuni 2006 |
9,77 | Asafa Powell (Jamaika) | Zürich | 18. august 2006 |
9,74 | Asafa Powell (Jamaika) | Rieti | 9. september 2007 |

Ben Johnsoni ajad 9,83 (30. august 1987) ja 9,79 (24. september 1988) loeti algul maailmarekorditeks, kuid hiljem sportlane diskvalifitseeriti dopingu tarvitamise tõttu ja tema tulemused tühistati.

Tim Montgomery aeg 9,78 14. septembrist 2002 loeti algul maailmarekordiks, kuid hiljem sportlane diskvalifitseeriti dopingu tarvitamise tõttu ja tema tulemus tühistati.

Justin Gatlini aeg 9,77 Ad-Dawḩah's 12. mail 2006 ei kvalifitseeru dopingu tarvitamise tõttu maailmarewkordi kordamiseks.

Asafa Powelli maailmarekordikordamised 2006. aastal ei ole seisuga 27. august 2006 veel kinnitatud.

### [redigeeri] Naised

FSFI hakkas naiste 100 m jooksu rekordeid registreerima 1922. Tabelis on FSFI (kuni 1936. aastani) ja IAAF-i poolt ametlikult tunnustatud maailmarekordid ja maailmarekordikordamised.

Käsitsi ajavõtt (sulgudes mitteametlik elektrooniliselt mõõdetud tulemus)

Tulemus | Sportlane | Riik | Koht | Aeg
--- | --- | --- | --- | ---
13,6 | Marie Mejzlíková II | Tšehhoslovakkia | Praha | 5. august 1922
12,8 | Mary Lines | Suurbritannia | Pariis | 20. august 1922
12,4 | Gundel Wittmann | Saksamaa | Braunschweig | 22. august 1926
12,2 | Kinue Hitomi | Jaapan | Ōsaka | 20. mai 1928
12,0 | Myrtle Cook | Kanada | Halifax | 2. juuli 1928
12,0 | Tollien Schuurman | Holland | Amsterdam | 31. august 1930
11,9 | Tollien Schuurman | Holland | Haarlem | 5. juuni 1932
11,9 | Tollien Schuurman | Holland | Amsterdam | 12. juuni 1932
11,9 | Stanisława Walasiewicz | Poola | Los Angeles | 1. august 1932
11,8 | Stanisława Walasiewicz | Poola | Poznań | 17. august 1933
11,7 | Stanisława Walasiewicz | Poola | Varssavi | 26. august 1934
11,6 | Stanisława Walasiewicz | Poola | Berliin | 1. august 1937
11,5 | Fanny Blankers-Koen | Holland | Amsterdam | 13. juuni 1948
11,5 (11,65) | Marjorie Jackson | Austraalia | Helsingi | 22. juuli 1952
11,4 | Marjorie Jackson | Austraalia | Gifu | 4. oktoober 1952
11,3 | Shirley de la Hunty | Austraalia | Varssavi | 4. august 1955
11,3 (11,41) | Wilma Rudolph | USA | Rooma | 2. august 1960
11,2 | Wilma Rudolph | USA | Stuttgart | 19. juuli 1961
11,2 ((11,23) | Wyomia Tyus | USA | Tokyo | 15. aprill 1964
11,1 | Irena Kirszenstein (Szewińska) | Poola | Praha | 9. juuli 1965
11,1 | Wyomia Tyus | USA | Kiiev | 31. juuli 1965
11,1 | Barbara Ferrell | USA | Santa Barbara | 2. juuli 1967
11,1 | Ljudmila Samotjossova | NSVL | Leninakan | 15. august 1968
11,1 | Irena Szewińska | Poola | México | 14. oktoober 1968
11,0 (11,08) | Wyomia Tyus | USA | México | 15. oktoober 1968
11,0 | Ji Zheng (Chi Cheng) | Taivan | Viin (Südstadt) | 18. juuli 1970
11,0 | Renate Meißner (Stecher) | Saksa DV | Berliin | 2. august 1970
11,0 | Renate Stecher | Saksa DV | Berliin | 31. juuli 1971
11,0 | Renate Stecher | Saksa DV | Potsdam | 3. juuni 1972
11,0 | Ellen Stropahl | Saksa DV | Potsdam | 15. juuni 1972
11,0 | Eva Glesková | Tšehhoslovakkia | Budapest | 1. juuli 1972
10,9 | Renate Stecher | Saksa DV | Ostrava | 7. juuni 1973
11,0 | Renate Stecher | Saksa DV | Dresden | 20. juuli 1973

Elektrooniline ajavõtt

Tulemus | Sportlane | Riik | Koht | Aeg
--- | --- | --- | --- | ---
11,01 | Annegret Richter | Saksamaa LV | Montreal | 25. juuli 1976
10,88 | Marlies Oelsner (Göhr) | Saksa DV | Dresden | 1. juuli 1977
10,88 | Marlies Göhr | Saksa DV | Karl-Marx-Stadt | 9. juuli 1982
10,81 | Marlies Göhr | Saksa DV | Berliin | 8. juuni 1983
10,77 | Evelyn Ashford | USA | Colorado Springs | 3. juuli 1983
10,76 | Evelyn Ashford | USA | Zürich | 22. august 1984
10,61 | Florence Griffith-Joyner | USA | Indianapolis | 16. juuli 1988
10,49 | Florence Griffith-Joyner | USA | Indianapolis | 17. juuli 1988

Ewa Kłobukowska aeg 11,1, mille ta saavutas 9. juulil 1965, loeti algul ametlikuks maailmarekordiks, kuid 1970. aastal see tühistati, sest kahtlustati, et ta on mees.

Ka Stanisława Walasiewiczi sugu on kahtluse all.

## [redigeeri] Olümpiamängude medalivõitjad

### [redigeeri] Mehed

Aasta | Kuld | Hõbe | Pronks
--- | --- | --- | ---
1896 | Thomas Burke (USA) 12,0 | Fritz Hofmann (Saksamaa) 12,2 | Alajos Szokolyi (Ungari) ja Francis Lane (USA), 12,6
1900 | Frank Jarvis (USA), 11,0 | Walter Tewksbury (USA) 11,1 | Stanley Rowley (Austraalia), 11,2
1904 | Archie Hahn (USA), 11,0 | Nate Cartmell (USA), 11,2 | William Hogenson (USA), 11,2
vaheolümpiamängud 1906 (ROK-i poolt tunnustamata) | Archie Hahn (USA) | Fay Moulton (USA) | Nigel Barker (Austraalia)
1908 | Reggie Walker (LAV), 10,8 | James Rector (USA), 10,9 | Bobby Kerr (Kanada), 11,0
1912 | Ralph Craig (USA), 10,8 | Alvah Meyer (USA), 10,9 | Donald Lippincott (USA), 10,9
1920 | Charley Paddock (USA), 10,8 | Morris Kirksey (USA), 10,8 | Harry Edward (Suurbritannia), 11,0
1924 | Harold Abrahams (Suurbritannia), 10,6 | Jackson Scholz (USA), 10,7 | Arthur Porritt (Uus-Meremaa), 10,8
1928 | Percy Williams (Kanada), 10,8 | Jack London (Suurbritannia), 10,9 | Georg Lammers (Saksamaa), 10,9
1932 | Eddie Tolan (USA), 10,3 (maailmarekord) | Ralph Metcalfe (USA), 10,3 (maailmarekord) | Arthur Jonath (Saksamaa), 10,4
1936 | Jesse Owens (USA), 10,3 | Ralph Metcalfe (USA), 10,4 | Martinus Osendarp (Holland), 10,5
1948 | Harrison Dillard (USA), 10,3 | Barney Ewell (USA), 10,4 | Lloyd LaBeach (Panama), 10,4
1952 | Lindy Remigino (USA), 10,4 | Herb McKenley (Jamaica), 10,4 | Emmanuel McDonald Bailey (Suurbritannia), 10,4
1956 | Bobby Morrow (USA), 10,5 | Thane Baker (USA), 10,5 | Hec Hogan (Austraalia), 10,6
1960 | Armin Hary (Lääne-Saksamaa), 10,2 | David Sime (USA), 10,2 | Peter Radford (Suurbritannia), 10,3
1964 | Bob Hayes (USA), 10,0 (maailmarekord) | Enrique Figuerola (Kuuba), 10,2 | Harry Jerome (Kanada), 10,2
1968 | Jim Hines (USA), 9,9 (maailmarekord) | Lennox Miller (Jamaica), 10,0 | Charles Greene (USA), 10,0
1972 | Valeri Borzov (NSVL), 10,14 | Robert Taylor (USA), 10,24 | Lennox Miller (Jamaica), 10,33
1976 | Hasely Crawford (Trinidad ja Tobago), 10,06 | Don Quarrie (Jamaica), 10,07 | Valeri Borzov (NSVL), 10,14
1980 | Allan Wells (Suurbritannia), 10,25 | Silvio Leonard (Kuuba), 10,25 | Petǎr Petrov (Bulgaaria) 10,39
1984 | Carl Lewis (USA), 9,99 | Sam Graddy (USA), 10,19 | Ben Johnson (Kanada), 10,22
1988 | Carl Lewis (USA), 9,92 (maailmarekord) | Linford Christie (Suurbritannia), 9,97 | Calvin Smith (USA), 9,99
1992 | Linford Christie (Suurbritannia), 9,96 | Frank Fredericks (Namiibia), 10,02 | Dennis Mitchell (USA), 10,14
1996 | Donovan Bailey (Kanada), 9,84 (maailmarekord) | Frank Fredericks (Namiibia), 9,89 | Ato Boldon (Trinidad ja Tobago), 9,90
2000 | Maurice Greene (USA), 9,87 | Ato Boldon (Trinidad ja Tobago), 9,99 | Obadele Thompson (Barbados), 10,04
2004 | Justin Gatlin (USA), 9,85 | Francis Obikwelu (Portugal), 9,86 | Maurice Greene (USA), 9,87

### [redigeeri] Naised

Aasta | Kuld | Hõbe | Pronks
--- | --- | --- | ---
1928 | Betty Robinson (USA), 12,2 | Fanny Rosenfeld (Kanada), 12,3 | Ethel Smith (Kanada), 12,3
1932 | Stanisława Walasiewicz (Poola), 11,9 (maailmarekord) | Hilda Strike (Kanada), 11,9 | Wilhelmina van Bremen (USA), 12,0
1936 | Helen Stephens (USA), 11,5 | Stanisława Walasiewicz (Poola), 11,7 | Käthe Krauss (Saksamaa), 11,9
1948 | Fanny Blankers-Koen (Holland), 11,9 | Dorothy Manley (Suurbritannia), 12,2 | Shirley de la Hunty (Austraalia), 12,2
1952 | Marjorie Jackson (Austraalia), 11,5 (maailmarekord) | Daphne Hasenjager (Lõuna-Aafrika vabariik) 11,8 | Shirley de la Hunty (Austraalia), 11,9
1956 | Betty Cuthbert (Austraalia), 11,5 | Christa Stubnick (Saksamaa võistkond, Saksa DV), 11,7 | Marlene Matthews (Austraalia), 11,7
1960 | Wilma Rudolph (USA), 11,0 | Dorothy Hyman (Suurbritannia), 11,3 | Giuseppina Leone (Itaalia), 11,3
1964 | Wyomia Tyus (USA) 11,4 | Edith McGuire (USA) 11,6 | Ewa Kłobukowska (Poola) 11,6
1968 | Wyomia Tyus (USA) 11,0 (maailmarekord) | Barbara Ferrell (USA), 11,1 | Irena Szewińska (Poola), 11,1
1972 | Renate Stecher (Saksa DV), 11,07 (maailmarekord) | Raelene Boyle (Austraalia), 11,23 | Silvia Chivás (Kuuba), 11,24
1976 | Annegret Richter (Lääne-Saksamaa), 11,08 | Renate Stecher (Saksa DV) 11,13 | Inge Helten (Lääne-Saksamaa), 11,17
1980 | Ljudmila Kondratjeva (NSVL), 11,06 | Marlies Göhr (Saksa DV), 11,07 | Ingrid Auerswald (Saksa DV), 11,14
1984 | Evelyn Ashford (USA), 10,97 | Alice Brown (USA), 11,13 | Merlene Ottey (Jamaica), 11,16
1988 | Florence Griffith Joyner (USA) 10,54 | Evelyn Ashford (USA), 10,83 | Heike Drechsler (Saksa DV), 10,85
1992 | Gail Devers (USA) 10,82 | Juliet Cuthbert (Jamaica), 10,83 | Irina Privalova (NSVL), 10,84
1996 | Gail Devers (USA), 10,94 | Merlene Ottey (Jamaica), 10,94 | Gwen Torrence (USA), 10,96
2000 | Marion Jones (USA), 10,75 | Aikateríni (Katerína) Thánou (Kreeka), 11,12 | Tayna Lawrence (Jamaica), 11,18
2004 | Julija Nieściarenka (Valgevene), 10,93 | Lauryn Williams (USA), 10,96 | Veronica Campbell (Jamaica), 10,97

## [redigeeri] Maailmameistrivõistluste medalivõitjad

### [redigeeri] Mehed

Aasta | Kuld | Hõbe | Pronks
--- | --- | --- | ---
1983 | Carl Lewis USA, 10,07 | Calvin Smith USA, 10,21 | Emmit King USA, 10,24
1987 | Carl Lewis USA, 9,93 (maailmarekord) | Raymond Stewart Jamaica, 10,08 | Linford Christie Suurbritannia, 10,14
1991 | Carl Lewis USA, 9,86 (maailmarekord) | Leroy Burrell USA, 9,88 | Dennis Mitchell USA, 9,91
1993 | Linford Christie Suurbritannia, 9,87 | Andre Cason USA, 9,92 | Dennis Mitchell USA, 9,99
1995 | Donovan Bailey Kanada, 9,97 | Bruny Surin Kanada, 10,03 | Ato Boldon Trinidad ja Tobago, 10,03
1997 | Maurice Greene USA, 9,86 | Donovan Bailey Kanada, 9,91 | Tim Montgomery USA, 9,94
1999 | Maurice Greene USA, 9,80 | Bruny Surin Kanada, 9,84 | Dwain Chambers Suurbritannia, 9,97
2001 | Maurice Greene USA, 9,82 | Tim Montgomery, USA 9,85 | Bernard Williams USA, 9,94
2003 | Kim Collins Saint Kitts ja Nevis, 10,07 | Darrel Brown Trinidad ja Tobago, 10,08 | Darren Campbell Suurbritannia, 10,08
2005 | Justin Gatlin USA, 9,88 | Michael Frater Jamaica, 10,05 | Kim Collins Saint Kitts ja Nevis, 10,05
2007 | Tyson Gay USA, 9,85 | Derrick Atkins Bahama, 9,91 | Asafa Powell Jamaica, 9,96

### [redigeeri] Naised

Aasta | Kuld | Hõbe | Pronks
--- | --- | --- | ---
1983 | Marlies Göhr Saksa DV, 10,97 | Marita Koch Saksa DV, 11,02 | Diane Williams USA, 11,06
1987 | Silke Gladisch-Möller Saksa DV, 10,90 | Heike Daute-Drechsler Saksa DV, 11,00 | Merlene Ottey Jamaica, 11,04
1991 | Katrin Krabbe Saksamaa, 10,99 | Gwen Torrence USA 11,03 | Merlene Ottey Jamaica, 11,06
1993 | Gail Devers USA, 10,82 | Merlene Ottey Jamaica, 10,82 | Gwen Torrence USA, 10,89
1995 | Gwen Torrence USA, 10,85 | Merlene Ottey Jamaica, 10,94 | Irina Privalova Venemaa, 10,96
1997 | Marion Jones USA 10,83 | Žanna Tarnopolska-Pintussevõtš Ukraina, 10,85 | Sevatheda Fynes Bahama, 11,03
1999 | Marion Jones USA, 10,70 | Inger Miller USA, 10,79 | Aikateríni Thánou Kreeka, 10,84
2001 | Žanna Pintussevõtš-Block Ukraina, 10,82 | Marion Jones USA, 10,85 | Aikateríni Thánou Kreeka, 10,91
2003 | Torri Edwards USA, 10,93 | Žanna Block Ukraina, 10,99 | Chandra Sturrup Bahama, 11,02
2005 | Lauryn Williams USA, 10,93 | Veronica Campbell Jamaica, 10,95 | Christine Arron Prantsusmaa, 10,98
2007 | Veronica Campbell Jamaica, 11,01 | Lauryn Williams USA 11,01 | Carmelita Jeter USA 11,02

## [redigeeri] Veel rekordeid

| Tulemus | Sportlane | Riik | Koht | Aeg
--- | --- | --- | --- | --- | ---
Maailmarekord | 9,77 | Asafa Powell | Jamaica | Ateena | 14. juuni 2005
Suurvõitluste rekordid
Olümpiamängude rekord | 9,84 | Donovan Bailey | Kanada | Atlanta | 27. juuli 1996
Maailmameistrivõistluste rekord | 9,80 | Maurice Greene | USA | Sevilla | 22. august 1999
Euroopa meistrivõistluste rekord | 9,99 | Francis Obikwelu | Portugal | Göteborg | 8. august 2006
Maailmajagude rekordid
Aafrika rekord | 9,85 | Olusoji A. Fasuba | Nigeeria | Doha | 12. mai 2006
Aasia rekord | 10,00 | Koji Ito | Jaapan | Bangkok | 13. detsember 1998
Austraalia ja Okeaania rekord | 9,93 | Patrick Johnson | Austraalia | Mito | 5. mai 2003
Euroopa rekord | 9,86 | Francis Obikwelu | Portugal | Ateena | 22. august 2004
Kesk-Ameerika ja Kariibi rekord | 9,77 | Asafa Powell | Jamaica | Ateena | 14. juuni 2005
Põhja-Ameerika rekord | ? | ? | ? | ?
Lõuna-Ameerika rekord | 10,00 | Róbson da Silva | Brasiilia | México | 22. juuli 1988

## [redigeeri] Välislingid

- Meeste 100 m jooksu kõigi aegade edetabel
- Naiste 100 m jooksu kõigi aegade edetabel

Meeste 100 m jooksu edetabelid -2002 -2003 -2004 -2005 -2006 -2007
Naiste 100 m jooksu edetabelid - 2002 -2003 -2004 -2005 - 2006 -2007

- Meeste 100 m jooksu ametlikud ja mitteametlikud maailmarekordid ja maailmarekordikordamised
- IAAF-i ajastu ametlikud ja mitteametlikud maailmarekordid ja maailmarekordikordamised, tippmargid väikesel kõrgusel merepinnast

Välja otsitud andmebaasist "http://et.wikipedia.org../../../1/0/0/100_meetri_jooks.html"

Kategooriad: Vaidlustatud | Kergejõustik

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Bahasa Indonesia
- Català
- Česky
- Dansk
- Deutsch
- English
- Español
- Français
- Hrvatski
- Italiano
- עברית
- Nederlands
- 日本語
- ‪Norsk (bokmål)‬
- Polski
- Português
- Српски / Srpski
- Suomi
- Svenska